text: En mand er omkommet i en villabrand
  29 december 2018 kl. 20.51
  Røgdykkere har lørdag aften fundet en død mand i et brændende hus på Nordals.
  En mand har lørdag aften mistet livet i en villabrand på Nordals. Det oplyser Syd- og Sønderjyllands Politi.
  Branden blev anmeldt lørdag klokken 19.27. 
  - Da politi og brandvæsen kommer ud til stedet, står der flammer ud af vinduerne. Huset er overtændt, siger vagtchef Ole Aamann.
  - Brandvæsnet får hurtigt kontrol over branden, kommer ind i huset med røgdykkere og finder en person, der er omkommet.
  Politiet er lørdag aften omkring klokken 21.30 til stede på adressen, hvor årsagen til branden undersøges. Samtidig er politiet i gang med at underrette den omkomne mands pårørende.
  Netop af hensyn til de pårørende vil Syd- og Sønderjyllands Politi ikke oplyse, hvor på Als branden har fundet sted
  